Cathy Freeman

Catherine Astrid Salome "Cathy" Freeman (Mackay, Queensland, 1973ko otsailaren 16a) australiar atleta ohia da, aborigen etniakoa, 400 metroko lasterketan espezializaturik zegoena. Australiako aborigenen ikur bilakatu zen, baita aborigenak eta ez-aborigenak elkartzeko eredu ere. Izan ere,  Sydneyko Olinpiar Jokoetan urrezko domina irabazi zuelarik, Australiako bandera eta aborigenena eskuan harturik eman zion itzulia estadioari.

 Bizitza 
Cathy Freeman 1973ko otsailaren 16an jaio zen, Australiako iparraldeko Mackay hirian, bost neba-ahizpaz osaturiko familia apal batean. Sei urte zituela hasi zen laster egiten, oinutsik, gurasoek ez baitzuten oinetakoak erosteko dirurik. Agudo erakutsi zituen dohain bereziak; hamar urte zituela, entrenatzaileak erran zion noizbait olinpiar urrea irabaziko zuela. 

Lehenbiziko garaipen handia hamasei urterekin lortu zuen, 1990eko Commonwealtheko Jokoetan, 4 x 100 erreleboetan urrea irabazirik. Hortik aitzina, onenen artean ibili zen. 1996an, Atlantako Olinpiar Jokoetan, zilarra irabazi zuen, Marie-José Pérec-en ondoan, bere bizitzako 400 metro azkarrenetan: 48"63. Ondoren, bi aldiz jarraian izan zen Munduko txapelduna. 2000. urtean, Sydneyko Olinpiar Jokoetako irekiera ekitaldian, berak piztu zuen olinpiar sua; eta, hamar egun geroago, erraz irabazi zuen urrezko domina 400 metroko finalean.

2003an erretiratu zen atletismotik.

 Sariak 
 Olinpiar Jokoak:
 2000, Sydney: Urrea 400 metroko lasterketan.
 1996, Atlanta: Zilarra 400 metroko lasterketan.

 Munduko Atletismo Txapelketa:
 1995, Gothenburg: Brontzea 4x400 metroko lasterketan.
 1997, Atenas: Urrea 400 metroko lasterketan.
 1999, Sevilla: Urrea 400 metroko lasterketan.

 Erreferentziak 

 Kanpo estekak 
  Atletaren webgune ofiziala, cathyfreeman.com.au
 Sydney 2000: Cathy Freeman, Berria, 2016ko abuztuak 19,  berria.eus

Kategoria:Queenslandarrak
Kategoria:Lasterkariak
Kategoria:Anglo-australiarrak
Kategoria:Australiar aborigenak
Kategoria:Australiako emakume atletak
Kategoria:Australiako bahaiak
Kategoria:Suontzi olinpikoa piztu dutenak
Kategoria:2000ko Udako Olinpiar Jokoetako dominadunak
Kategoria:1992ko Udako Olinpiar Jokoetako atletak
Kategoria:1996ko Udako Olinpiar Jokoetako atletak
Kategoria:2000ko Udako Olinpiar Jokoetako atletak
Kategoria:Olinpiar Jokoetako urrezko dominadunak atletismoan
Kategoria:Olinpiar Jokoetako zilarrezko dominadunak atletismoan
Kategoria:1996ko Udako Olinpiar Jokoetako dominadunak
Kategoria:Australiako urrezko dominadun olinpikoak
Kategoria:Australiako atleta olinpikoak